فهمى عمر Fahmy omar هو واحد من صفوة الاذاعيين المصريين الكبار اللى أقاموا صرح الاذاعة المصريه. اشتهر بلقب المذيع الصعيدى بسبب لهجته المحببه للقلوب. اتولد فهمى عمر فى قرية الرئيسيه مركز نجع حمادى بمحافظة قنا فى 6 مارس سنة 1928 على ليسانس الحقوق سنة 1949. اتقدم لاختبارات الاذاعه المصريه واتعين فى وظيفة مذيع خارج الميكروفون سنة 1950 بسبب لهجته الصعيدية. فى صباح 23 من يوليه سنة 1952 فتح الاذاعى فهمى عمر الميكروفون لواحد من ضباط الثوره المصريه وهو انور السادات ليلقى اول بيان للثوره المصريه. قدم ثلاث حفلات لنجمة الغناء العربى ام كلثوم. قدم برنامج ساعه لقلبك أشهر البرامج الاذاعيه والذى قدم فيه عبد المنعم مدبولى وعبد المنعم ابراهيم وفؤاد المهندس و محمد عوض وامين الهنيدى و خيريه احمد و نبيله السيد ومحمد يوسف وفؤاد راتب وفرحات عمر ويوسف عوف واحمد الحداد واللى أصبحوا فيما بعد نجوم الكوميديا فى مصر. قدم برنامج مجلة الهواء واحد من أشهر البرامج الاذاعية. فهمى عمر هو صاحب اول تعليق وتحليل لمباريات دورى كرة القدم فى مصر قبل ظهور التليفزيون فكان يقدم نتائج المباريات باسلوب شيق و رشيق. هو المؤسس الحقيقى لاذاعة الشباب والرياضة. قام بتغطية ست دورات أولمبية. اتعين رئيس للاذاعة المصريه سنة 1982. واترشح لعضوية مجلس الشعب وظل نائبا فى البرلمان من سنة 1987 الى سنة 2000.